n_a

Hapo jadi katika kijiji cha Changamoto nilikuwa na rafiki yangu
  aitwaye Savio. Savio alikuwa rafiki mwema na mtiifu sana. Savio
  alikuwa rafiki yangu wa chanda na pete kila nilipokwenda alinifuata.
  Siku moja tulisikizana ya kwamba tutaenda kutembea mjini na kujionea
  mambo mazuri. Basi tulipanga safari yetu ya kuelekea mjini.

  Siku iliyofuatia tulichukua virago vyetu na kwenda mjini. Bila
  kupoteza wakati tulipanda gari. Baada ya saa chache gari liling’oa
  nanga. Tulisafiri kwa muda wa masaa nane. Tulifika mjini saa tisa na
  robo. Tulienda katika hoteli iliyokuwa mjini. Hoteli hiyo ilikuwa ya
  kupendeza mno.

  Niliingia kwenye chumba cha kulala na kupanga nguo zangu kabatini.
  Niliitisha chajio kwa maana sikuwa nimekula kishuka. Hapo ndipo
  nilipomuuliza Savio kwa nini haitishi chakula ilhali hatujala
  chochote. Savio aliniambia kuwa hakuwa na kitu chochote wala pesa
  yeyote ya kula usiku huo wa siku hiyo.

  Nilimuonea huruma sana rafiki yangu Savio. Sikutaka akae njaa nikiwa.
  Nilimnunulia chakula Savio na tukala na furaha tele. Wakati
  tulipomaliza kula tulitengeneza mahali pa kulala na tukajibwaga
  kitandani na kujifunika gubigubi. Asubuhi ilipofika nilienda bafuni
  nakufungulia maji baridi shadidi. Nilipotoka bafuni na taulo kiunoni
  nilipata Savio akihesabu zake.

  Nilipigwa na butwaa nakubaki kinywa achama kwa kweli wahenga
  hawakukosea waliposema kikulacho ki nguoni mwako. Nilisikitishwa sana
  na kitendo hicho kwa maana siku hizo zote alikuwa akininyanyasa sana
  ilhali yeye alikuwa na pesa. Hapo ndipo nilipogundua kuwa cha mlevi
  huliwa na mgema.